கேள்வி: நாராயண்பூர் மாவட்டம் - மாவட்ட எல்லைகள் பற்றி தகவல் சொல்.
பதில்: வடக்கில் காங்கேர் மாவட்டம், வடகிழக்கிலும், கிழக்கிலும் கொண்டகவான் மாவட்டம், தெற்கில் தந்தேவாடா மாவட்டம், தென்கிழக்கில் தந்தேவாடா மாவட்டம், மேற்கில் கட்சிரோலி மாவட்டம், மகாராஷ்டிரம், வடமேற்கில் காங்கேர் மாவட்டம் நாராயண்பூர் மாவட்ட எல்லைகளாக உள்ளது.
கேள்வி: நாராயண்பூர் மாவட்டம் - மாவட்ட நிர்வாகம் பற்றி தகவல் சொல்.
பதில்: பஸ்தர் கோட்டத்தில் உள்ள இம்மாவட்டம் ''நாராயண்பூர்'' வருவாய் வட்டம் மற்றும் ''சோட்டிதொங்கர்'' என இரண்டு வருவாய் வட்டங்களை கொண்டது[https://narayanpur.gov.in/en/tehsil/. நானூற்று பதின்மூன்று கிராமங்களை கொண்ட இம்மாவட்டத்தின் ஊரக வளர்ச்சி திட்டங்களை நிறைவேற்ற நாராயண்பூர் ஊராட்சி ஒன்றியம் மற்றும் ஓர்ச்சா ஊராட்சி ஒன்றியங்களை கொண்டுள்ளது.
கேள்வி: நாராயண்பூர் மாவட்டம் - மக்கள் வகைப்பாடு பற்றி விளக்கவும்.
பதில்: இம்மாவட்ட மக்கள்தொகையில் எழுபது விழுக்காட்டிற்கு மேல், கோண்ட், மரிய, முரியா, துருவா, பத்ரா மற்றும் ஹல்பா பட்டியல் சாதியினரும் பட்டியல் பழங்குடியினரும் அதிகம் உள்ளனர். இந்திய மக்கள் தொகை கணக்கெடுப்பு, 2011 படி இம்மாவட்டத்தின் மொத்த மக்கள் தொகை 1,39,820 ஆக உள்ளது. அதில் ஆண்கள் 70,104 மற்றும் பெண்கள் 69,716 ஆகவும் உள்ளனர். பாலின விகிதம் ஆயிரம் ஆண்களுக்கு பெண்கள் 994 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 30 பேர் வீதம் வாழ்கின்றனர். இம்மாவட்டத்தின் சராசரி படிப்பறிவு 48.62% ஆகவும், ஆண்களின் படிப்பறிவு 57.31% ஆகவும், பெண்களின் படிப்பறிவு 39.88% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 23,358 ஆக உள்ளது.http://www.census2011.co.in/census/district/500-narayanpur.html
கேள்வி: நாராயண்பூர் மாவட்டம் - சமயம் பற்றி விளக்கவும்.
பதில்: இம்மாவட்டத்தில் இந்து மக்கள்தொகை 129,161 (92.38 %)ஆகவும், இசுலாம் மக்கள்தொகை 776 ஆகவும், கிறித்தவம் சமயத்தினரின் மக்கள்தொகை 600 ஆகவும், சமயம் குறிப்பிடாதவர்கள் 165 ஆகவும், பிற சமயத்து மக்கள்தொகை கணிசமாக உள்ளது.